**פרידריך השני, הנסיך הבוחר מפפאלץ** (בגרמנית: **Friedrich II. von der Pfalz**; ‏9 בדצמבר 1482 - 23 בפברואר 1556), היה הנסיך הבוחר מפפאלץ בין השנים 1544–1556.

ביוגרפיה
--------

פרידריך נולד ב-9 בדצמבר 1482 בנוישטאדט אן דר ויינשטראסה, לפיליפ, הנסיך הבוחר מפפאלץ ולמרגרטה מבוואריה, נסיכת הבוחר מפפאלץ, בתם של לודוויג התשיעי, דוכס בוואריה ואמליה מסקסוניה, דוכסית בוואריה. פרידריך גדל בצעירותו בהולנד לצד פיליפ היפה מבית הבסבורג, ולאחר מכן העמיד עצמו לשירות המשפחה הקיסרית. בין השנים 1505–1522 שימש פרידריך בעוצר של רוזנות פפאלץ-נויבורג, בשם אחיינו אוטו היינריך, רוזן פפאלץ-נויבורג.

בשנת 1508 מת אביו פיליפ, הנסיך הבוחר מפפאלץ, ואחיו לודוויג החמישי, הנסיך הבוחר מפפאלץ עלה לשלטון במקומו. בשנת 1517 ניהל פרידריך רומן עם אלאונורה מאוסטריה, בתם של פליפה הראשון, מלך קסטיליה וחואנה, מלכת קסטיליה, אולם אחיה קרל, דוכס בורגונדיה גילה זאת וגירש את פרידריך מהחצר הקיסרית. בשנת 1520 מונה פרידריך למושל פפאלץ העילית, והעביר את בירתה בחזרה מאמברג לנוימרקט.

ב-29 בספטמבר 1535 התחתן פרידריך עם דורותיאה מדנמרק, נסיכת הבוחר מפפאלץ, בתם של כריסטיאן השני, מלך דנמרק ואיזבלה מאוסטריה, אך לא היו להם ילדים. פרידריך הבטיח לחותנו שיעזור לו לחזור לשלטון בדנמרק, ממנו הודח בשנת 1523, ואף הבטיח לו תמיכה מקרל החמישי, קיסר האימפריה הרומית הקדושה, אולם עקב סערה הספינות ששלחו הוא וקרל לא הגיעו לנורווגיה, ובעקבות כך כשל המרד.

פרידריך שירת כמה שנים בחצרו של פרדיננד הראשון, מלך בוהמיה והונגריה, ואף מילא כמה תפקידים דיפלומטיים ברומא, מדריד ופריז. בשנת 1544 מת אחיו לודוויג החמישי, הנסיך הבוחר מפפאלץ, ופרידריך עלה לשלון במקומו. פרידריך הוביל את הרפורמציה הפרוטסטנטית באופן רשמי בפפאלץ, ומשום כך הוצא אל מחוץ לחוק על ידי קרל החמישי. אולם פרידריך נשאר נאמן לקרל החמישי, ועל ידי כך הציל את שלטונו. בשנת 1551 החרים פרידריך כמה מנזרים באישור האפיפיור יוליוס השלישי, והשתמש בהם לטובת אוניברסיטת היידלברג.

ב-23 בפברואר 1556 מת פרידריך באלציי, ואחיינו אוטו היינריך, הנסיך הבוחר מפפאלץ עלה לשלטון במקומו.

אילן יוחסין
-----------


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| לודוויג השלישי, הנסיך הבוחר מפפאלץ |   | מתילדה מסבויה |   | אמדאו השמיני, דוכס סבויה |   | מארי מבורגונדי, דוכסית סבויה |   | היינריך השישה עשר, דוכס בוואריה |   | מרגרטה מאוסטריה |   | פרידריך השני, הנסיך הבוחר מסקסוניה |   | מרגרטה מאוסטריה |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   | לודוויג הרביעי, הנסיך הבוחר מפפאלץ |   |   |   |   |   | מרגריטה מסבויה, דוכסית אנז'ו |   |   |   |   |   | לודוויג התשיעי, דוכס בוואריה |   |   |   |   |   | אמליה מסקסוניה, דוכסית בוואריה |   |
|   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   |   | פיליפ, הנסיך הבוחר מפפאלץ |   |   |   |   |   |   |   |   |   |   |   |   |   | מרגרטה מבוואריה, נסיכת הבוחר מפפאלץ |
|   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |
|
|   |   |   |   |   |   |   |   |   |   |   |   |   |   | **פרידריך השני, הנסיך הבוחר מפפאלץ** |
|

קישורים חיצוניים
----------------

ויקישיתוף מדיה וקבצים בנושא **פרידריך השני, הנסיך הבוחר מפפאלץ** בוויקישיתוף
* פרידריך השני, הנסיך הבוחר מפפאלץ (אורכב 05.03.2016 בארכיון Wayback Machine) (בגרמנית)
* פרידריך השני, הנסיך הבוחר מפפאלץ, באתר "Find a Grave" (באנגלית)

  


|  |
| --- |
| **פרידריך השני, הנסיך הבוחר מפפאלץ**  בית ויטלסבאך  נולד:9 בדצמבר 1482 מת:23 בפברואר 1556 |
| **לודוויג החמישי** | **נסיכות הבוחר מפפאלץ  1544–1556** | **אוטו היינריך** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007304137405171
* GND: 118535714
* ISNI: 0000 0001 1592 2903
* LCCN: n2001035820
* NLP: A26114434
* SUDOC: 160160731
* VcBA: 495/185188
* VIAF: 8179078
* WorldCat: lccn-n2001035820

 |